গণবিবাহের আসরে রবিনা, বিয়ের বালাজোড়া নব-দম্পতিকে উপহার

কলকাতা: বলিউডের সফল অভিনেত্রী রবিনা টন্ডন (Raveena Tandon)। মাঝে বিরতি নিয়ে আবার ফিরেছেন তিনি। সোশ্যাল মিডিয়ায় ভাইরাল হয়েছে রবিনা ট্যান্ডনের একটি ভিডিও। স্বামীর নাম খোদাই করা একজোড়া বালা হাত নব দম্পতিকে উপহার দিলেন অভিনেত্রী। রবিনার কাণ্ড দেখে নেট পাড়া বলছে তু চিজ বারিহে মস্ত মস্ত…।

যেখানে মুম্বইয়ে আয়োজিত একটি গণ-বিবাহের (Raveena Tandon at mass wedding) আসরে যোগ দিতে দেখা গিয়েছে রবিনাকে। আর সেখানেই একটা কাণ্ড ঘটিয়েছেন অভিনেত্রী। যা দেখে নায়িকাকে প্রশংসায় ভরালো নেটপাড়া। লাল রঙের উপর সোনালি সুতোয় কাজ করা একটি চুড়িদার ও কুর্তা পরে পৌঁছে গিয়েছিলেন রবীনা। সেই বিয়েতে গিয়ে নিজের হাত থেকে একজোড়া সোনার বালা খুলে এক নবদম্পতির হাতে তুলে দেন তিনি। এই একজোড়া বালা নিজের বিয়েতে পেয়েছিলেন অভিনেত্রী। সেই সময় থেকেই হাতে এই বালাজোড়া পরে থাকেন তিনি। অভিনেত্রীর এই কাজে মুগ্ধ নেটপাড়া।

View this post on Instagram

A post shared by Raveena Tandon (@officialraveenatandon)

আরও পড়ুন: ‘শহর থেকে অনেক দূরে…’ মিমি, কোথায় গেলেন

অভিনেত্রী বলেন, “পঞ্জাবি বিয়ের রীতি অনুযায়ী ৪০ দিনের জন্য হাতে চূড়া পরে থাকে কনে। আর আমি বিয়ের দিন থেকে এই দুটো বালা হাতে পরে রয়েছি। একটি বালায় আমার নাম খোদাই করা রয়েছে। অন্য বালাটিতে আমার স্বামীর নাম খোদাই করা। এই দুটো বালাই আমি উপহার স্বরূপ দিচ্ছি।” অনুষ্ঠানে উপস্থিত অতিথিরা অভিনেত্রীর এমন ব্যবহারে মুগ্ধ হন। উল্লাসে ফেটে পড়েন। এদিকে এমন উপহার পেয়ে উচ্ছ্বাস চেপে রাখতে পারেননি বর-কনেও। অভিনেত্রীর এমন ভিডিয়ো সোশ্যাল মিডিয়ায় ছড়িয়ে পড়তেই তাঁকে প্রশংসায় ভরিয়ে দেন নেটিজেনরা।

অন্য খবর দেখুন